AlexejDobrolubov/national_council_slovak_2010 huggingface dataset:
35. schôdza NR SR - 11.deň - B. popoludní
Dátum: 2025-06-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

57. Ďakujem veľmi pekne za slovo, pán predsedajúci, a ďakujem aj pánovi Gašparovi, že teda reagoval aj na moju výzvu a vystúpil v tejto rozprave. Pán podpredseda, vy ste v podstate spochybnili mimoriadnosť tejto správy, keď ste povedali, že sa neudialo nič mimoriadne. Zomrel človek rukami policajta. Ešte raz, zomrel človek, ktorého zabil policajt. Zabil ho policajt, ktorého úlohou je chrániť životy ľudí a on naopak ho o život obral. A táto správa práve poukazuje na to, že je to dôsledok systémových nedostatkov. Tie nedostatky, ktorým sa my tu máme aj v tomto pléne venovať práve preto, aby sa takéto situácie už nikdy neopakovali, aby zbytočne nezomierali ľudia. Ďakujem.
35. schôdza NR SR - 11.deň - B. popoludní
Dátum: 2025-06-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

53. najhoršia krajina na svete. Ja som hovorila, že tento stav, a popísala som konkrétnu situáciu, podľa mňa nepatrí do krajiny v 21. storočí v Európskej únii, že to nepatrí. Ja som nás neporovnávala s nikým iným a my môžeme byť aj, chcieť byť aj tí najlepší v tejto našej európskej rodine, keď už by sme sa na to chceli takto pozerať, že kto je lepší a horší. To znamená, že vyťahovať tu iné krajiny a iné prípady mi v tomto kontexte nepríde úplne fér, hoci teda o tom prípade, ktorý ste spomínali, sa tu už hovorilo v rozprave k správe, ktorú prednášal pán verejný ochranca práv ako prvú k výročnej správe. Takže podľa mňa naozaj je dôležité si pomenovať, že ide o systémové nedostatky a venovať sa ich odstraňovaniu a tak predídeme tomu, aby sa tieto situácie opakovali. Ďakujem.
35. schôdza NR SR - 11.deň - B. popoludní
Dátum: 2025-06-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

53. Ďakujem veľmi pekne. Pán poslanec Mikloško, som rada, že ste spomenuli aj tú úctu k policajtom a Policajnému zboru, ktorá je určite namieste a myslím si, že práve aj mnohé z týchto opatrení sú aj s cieľom ochrániť tých policajtov poctivých, napríklad telové kamery bránia aj voči nejakým krivým obvineniam, čiže naozaj to je vlastne aj za týmto účelom. Pán poslanec Dostál Ondrej, to je naozaj zaujímavé, že teda tak málo bolo tých mimoriadnych správ a dve z nich sa týkali policajnej brutality, čo teda opäť podčiarkuje to, že nejde o individuálne zlyhania, ako sa to snažil opätovne konštatovať pán poslanec a podpredseda ľudskoprávneho výboru pán Hazucha, a to je ten problém a ja som to sa snažila pomenovať, že my si musíme v prvom rade priznať, že ide o systémový nedostatok, lebo potom to tak vyzerá, že tie individuálne zlyhania sú vlastne systémové. Tak my tu máme systém individuálnych zlyhaní, alebo ako to je, pretože je ich dosť. Ja som nehovorila, že sme najhoršia krajina na svete, ja som hovorila, že tento stav, a popísala som konkrétnu situáciu, podľa mňa nepatrí do krajiny 21. storočí v Európskej únii, že to nepatrí. Ja som nás neporovnávala s nikým iným a my môžeme byť aj, chcieť byť aj tí najlepší v tejto našej európskej rodine, keď už by sme sa na to chceli takto pozerať, že kto je lepší a horší. To znamená, že vyťahovať tu iné krajiny a iné prípady mi v tomto kontexte nepríde úplne fér, hoci teda o tom prípade, ktorý ste spomínali, sa tu už hovorilo v rozprave k správe, ktorú prednášal pán verejný ochranca práv ako prvú k výročnej správe. Takže podľa mňa naozaj je dôležité si pomenovať, že ide o systémové nedostatky a venovať sa ich odstraňovaniu a tak predídeme tomu, aby sa tieto situácie opakovali. Ďakujem.
35. schôdza NR SR - 11.deň - A. dopoludnia
Dátum: 2025-06-12
Poslanec: Plaváková, Lucia (PS)
Druh vystúpenia: Vystúpenie v rozprave

52. Ďakujem veľmi pekne za slovo. Pán predseda, kolegovia, kolegyne, pán verejný ochranca práv, ja budem naozaj len veľmi krátko hovoriť. Ako už odznelo, máme za sebou v podstate prvý rok, kedy počas celého roka už bol implementovaný, realizovaný Národný preventívny mechanizmus, takže vieme tak aspoň podľa posúdenia tohto prvého roka zhodnotiť, akým spôsobom sa dostal do funkčného stavu, a myslím si, že naozaj po celom tomto prvom roku vieme povedať, že verejnému ochrancovi práv sa v spolupráci teda s komisárom pre deti a s komisárkou pre osoby so zdravotným znevýhodnením podarilo zabezpečiť to, že máme tu tento Národný preventívny mechanizmus funkčný napriek tomu, že tam boli teda aj personálne a nejaké finančné obmedzenia. A myslím si, že je to naozaj veľmi dôležité aj, že aj v rámci tohto Národného preventívneho mechanizmu dochádza aj k proaktívnej spolupráci na medzinárodnej pôde, ako som zachytila, napr. v máji bola na študijnej návšteve zo Slovenska v Taliansku skupina z kancelárie verejného ochrancu práv. Myslím si, že je dôležité si vymieňať tie skúsenosti, pretože v jednotlivých krajinách čelia, čelíme rovnakým alebo podobným problémom, a to dôležitejšie je vzájomne si poskytovať vlastne tie skúsenosti z praxe, o to lepšie vieme potom pristupovať k tomu, aby sme odstraňovali tie problémy, ktorými, ku ktorým dospejeme vlastne v rámci toho monitorovacieho systému. Ako som už spomínala, možno sú tu nejaké ešte finančné alebo personálne nedostatky, alebo resp. tak ako všetko, aj tento systém je do nejakej miery podvyživený, obzvlášť tým, že verejný ochranca práv má ako keby navyše ešte tú úlohu koordinačnú, ale nemá na to osobitne vyčlenené finančné prostriedky, tak to je niečo, na čo by sme mali pamätať a pripomínať to napr. aj vláde, aby to prípadne pamätali pri ďalšom rozpočte, pretože je to nejaká právomoc, úloha navyše, ktorá si vyžaduje aj značné kapacity, aj časové, aj personálne, a jednoducho to samo sebou si vyžaduje aj nejaké finančné prostriedky, ktoré teda chýbajú a je ich treba hľadať inde. Takže toto je niečo, čo by sme si možno mohli pamätať a odsledovať, či tu nedôjde k nejakej, alebo aj apelovať na to, aby tu došlo k zmene a mohol by plnohodnotnejšie ešte fungovať celý tento dôležitý systém, ktorým Národný preventívny mechanizmus je. Ďakujem veľmi pekne.
35. schôdza NR SR - 11.deň - A. dopoludnia
Dátum: 2025-06-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

16. Ďakujem. Bea, ty si teda spomínala, že ako predsedníčka ako predsedníčka ľudskoprávneho výboru som požiadala o účasť v pracovnej skupine pri tvorbe toho návrhu zákona týkajúceho sa odškodňovania sterilizovaných rómskych žien. Ja som sa teda opakovane snažila zapojiť do procesu legislatívneho, keď ministerstvo spravodlivosti vytvára nejaké pracovné skupiny, keď sa to týka ľudských práv, keďže si myslím, že z pozície predsedníčky ľudskoprávneho výboru je to úplne namieste a mohli by sme tak dospieť k lepšiemu výsledku, ale teda ani raz sa nepodarilo, že by som nakoniec bola do tej skupiny prizvaná. Takže vlastne niekedy ani nevieme, či existujú alebo neexistujú. V každom prípade, bola by som rada, keby bez ohľadu na to, že či už taká skupina existuje alebo nie, by sa táto vec konečne pohla, pretože, ako som už spomínala, je to obrovský dlh, ktorý máme voči rómskym ženám, ktorým bolo zásadným spôsobom ublížené. Zásadným spôsobom. To už len v mene elementárnej ľudskosti by sme mohli konečne pohnúť s tým riešením a ja teda aj apelujem na kolegov z koalície, ktorých je tu teda pár, aby sa dotazovali aj ministra spravodlivosti, napríklad pán Žiga by mohol skúsiť pomknúť pána ministra spravodlivosti k tomu, aby sa táto problematika konečne pohla dopredu. Viacerí ste tu spomínali v podstate prípady, kedy sa dlhodobo neriešia nejaké problémy, alebo tu máme prieťahy aj v konaní vo vzťahu k k Sociálnej poisťovni a podobne. Naozaj toto je dlhodobý problém Slovenska, keď v komplikovaných životných situáciách sú ľudia vystavovaní takémuto ešte ďalšiemu stresu, že roky musia čakať na 25 eur napríklad, ktoré by im zásadným spôsobom pomohli kúpiť aspoň základné veci pre ich deti. Tak to je veľmi smutné.
35. schôdza NR SR - 14.deň - A. dopoludnia
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Ďakujem ti, Igor, za tvoju rozpravu aj za tento návrh zákona. Ja by som iba pripomenul, že v minulom volebnom období sme takýto návrh takisto presadili vzhľadom, alebo teda smerom ku komisárovi pre deti, vtedajšou komisárkou pre deti bola pani Tomanová, ktorá takisto mala pozadie pošpinené, dajme tomu, rôznymi kauzami v tak citlivej veci, ako je ochrana detí. V tomto prípade rozprávame o guvernérovi Národnej banky. Tá istá tendencia, samozrejme, že je to taký obraz toho, že ak smeráci sa dostanú na takéto vplyvné miesta, vplyvné funkcie, ktoré vlastne obnášajú potom aj takú možnosť korupcie, tak sa tak aj správajú. A v tomto prípade, áno, je potrebný takýto návrh zákona, ktorý ešte predtým než sa skončí mandát dajme tomu teraz guvernérovi Národnej banky, aby mohol byť odvolaný, tým pádom by sme išli v tej istej tendencii, ako sme postupovali pri komisárovi pre deti. Myslím si, že pri každej jednej funkcii, ktorá je takto volená parlamentom, takýto postup by mal nastať a ja si myslím, že guvernér Národnej banky vzhľadom na to, že aké má pozadie a čo sa vlastne vo verejnom priestore s ním odohráva, by mal byť odstavený od svojej funkcie už včera. Ďakujem veľmi pekne.
35. schôdza NR SR - 9.deň - B. popoludní
Dátum: 2025-06-10
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

46. Ďakujem pekne. Čo návrh, to je také absolútne demaskovanie Roberta Fica a celej tejto vlády, prichytený in flagranti holý pred národom s tým, že nám aj v posledných dňoch tak ukazuje, aké sú destinácie tejto vládnej garnitúry. A ja sa pýtam, čo všetko nám tieto destinácie ako Slovensku, ako krajine prinesú, či nejaké investície, či nejaké výhody do budúcna. No opak je pravdou. Práve týmito krokmi sa Robert Fico a celé, bohužiaľ, aj celé Slovensko vzďaľuje tomu spoločenstvu, ktoré pre nás vlastne vyjadruje životný priestor, a tou je Európska únia. A Európska únia aj kvôli krokom Roberta Fica a kvôli jeho politike sa na nás pozerá tak z rohu a najradšej by bola, ak by teda sme už za tým rohom ani nestáli. To všetko spôsobil Robert Fico. Žiadna dôležitá investícia, áno, ukazuje prstom na Ukrajincov, a tým pádom sa nestará ani o vlastných ľudí, ani o celé to spoločenstvo. Skôr ho zaujímajú, tak ako povedali moji predrečníci, autoritárske režimy, ktoré nám ako krajine, bohužiaľ, nič neprinesú, a to si povedzme narovinu. A keď Robert Fico sa teraz tvári jako taký náborca personálnej agentúry a chodí po tých štátoch a hovorí o tom, že tu, odtiaľto z Uzbekistanu by sme mohli priniesť 100-tisíc zamestnancov z Vietnamu, ďalších 200-tisíc, ale kde, pre boha živého, keď dôležití a významní zamestnávatelia zo Slovenska odchádzajú. A do budúcna to vyzerá tak, že ďalší budú odchádzať. Kým počas našej vlády sa podarilo naozaj priniesť v čase krízy, v čase covidu miliardu do Volkswagenu, teda miliardu doniesol Volkswagen alebo VOLVO, tak počas Fica dôležití investori odchádzajú. Áno, pre neho Ukrajinci sú vtedy iba dôležití, keď treba robiť biznis. A treba povedať na rovinu, že počas Ficovej vlády sa do Ukrajiny vyvážajú, sa vyváža do Ukrajiny najviac zbraní, ale má z toho biznis. Vtedy je ticho, keď má z toho peniaze, z Ukrajincov, tak vtedy je ticho. Pravda je taká. Ďakujem.
35. schôdza NR SR - 9.deň - A. dopoludnia
Dátum: 2025-06-10
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

44. Slovensko smeruje do záhuby, vládni politici si popritom popíjajú koňak a fajčia cigáriky na Slovensku. Dnes v pásme chudoby žije milión ľudí, iba za posledný rok do tohto pásma vstúpilo 40-tisíc ľudí vďaka krokom tejto vlády. Mamičky stoja pred chladničkou, pred prázdnou chladničkou a rozmýšľajú za posledné peniaze, čo kúpia deťom, či lieky, alebo jedlo. Dôchodcovia počítajú centy, ako prežiť a čo nám oznamuje Robert Fico, že na mesiace ide do Chorvátska užiť si dovolenku. Kým ostatní Slováci na Slovensku budú drieť biedu kvôli krokom tejto vlády, tak títo politici si budú užívať mramor, luxus, budú sa rochniť z vane a budú sa vysmievať ľuďom do tváre. Počas našej vlády sa masívne podporovali rodiny, podporovali dôchodcovia, ľudia mali, politici si nezvyšovali svoje platy, neužívali dovolenky, no toto je obraz tejto vládnej garnitúry. Užívajú si zlaté vane, drahé limuzíny, zvyšujú si platy, doživotné renty si udeľujú, ľudia tu trú biedu, iba za posledný rok 40-tisíc ľudí vstúpilo do pásma chudoby a tento rok ešte nie je zohľadnená zvýšená DPH, ani transakčná daň. Tento rok to bude, to bude ďalší počet ľudí, ktorý vstúpi do tohto pásma. Ešte raz opakujem, vládni politici popíjajú koňak, fajčia cigary, užívajú si mramor, drahé vane, luxusné autá, luxusné hotely, dovolenky a ostatní ľudia na Slovensku trú biedu. Hanba, obrovská hanba! A vy nám idete niečo vyčítať v čase krízy? Ja som to povedal v predchádzajúcej faktickej poznámke, počas našej vlády tu chceli vstupovať investori, dôležití a významní investori, kým počas vašej vlády odchádzajú významní investori z regiónu, ako je Martin alebo Handlová. Obrovská hanba! (Potlesk.)
35. schôdza NR SR - 9.deň - A. dopoludnia
Dátum: 2025-06-10
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

8. Ďakujem pekne. Ďakujem ti, Julo, za tvoju rozpravu. Iba pre porovnanie a opäť to porovnáme s vládou Igora Matoviča, ktorá počas tých najväčších kríz čelila naozaj obrovskej výzve. No napriek tomu zahraniční investori z našich európskych teda partnerov, či už to Volkswagen, alebo potom Volvo sa nebáli prísť a zainvestovať. A pre porovnanie s touto vládou žiaden významný investor na Slovensko neprišiel, ba dokonca odchádzajú významní zamestnávatelia z regiónov ako Martin alebo Handlová práve kvôli krokom tento vlády. A jasne to pomenovali a tento chaos a bordel vlastne prebieha naďalej. A keď sa pozeráme na kroky Roberta Fica, ktorý teraz v poslednom období tak chodí po štátoch, ktoré sú mimo Európskej únie a správa sa ako taký náborca nejakej personálnej agentúry, kde každým krokom, alebo teda každým vyjadrením hovorí iba o tom, že vieme z Uzbekistanu napríklad doniesť ďalších 100-tisíc zamestnancov potenciálnych, aby zaplnili pracovné miesta na Slovensku. Robia všetko pre to, a dokonca vyčlenili balík peňazí a podľa mňa sa chystá nejaká legislatíva k tomu, aby sa zamestnávali nezamestnaní z iných krajín namiesto toho, aby zamestnávali nezamestnaných zo Slovenska. Je ich dostatok. A tu príde Erik Tomáš, potom vám predkladá bič na tých najzraniteľnejších namiesto toho naozaj, aby sa motivovali títo ľudia, aby sa rekvalifikovali, aby sa odbremenili všetky tie problémy, ktoré, vlastne tie nástrahy pre tých ľudí, ktorí sa nevedia zamestnať, tak my tu budeme voziť ľudí z iných krajín. Pred voľbami niečo iné rozprávajú, že žiadni migranti, teraz im to vyhovuje a budú tu robiť naozaj harakiri. Toto je tá neschopnosť a chaos tejto vládnej garnitúry a je čas odísť. Ďakujem pekne.
35. schôdza NR SR - 6.deň - B. popoludní
Dátum: 2025-06-04
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem ti Igor za tvoju rozpravu, absolútne súhlasím s týmto návrhom zákona aj z toho dôvodu, že Slovensko má demografický problém a populácia nám starne. Čím viac populácia starne, tým viac budú voľby odrážať názory starších generácií. Pridaním hlasov 16, 17-ročných vyvažujeme tak tú demografickú nerovnováhu a mladí by nemali byť len objektmi politik ale aktívnymi tvorcami budúcnosti s tým, že môžu voliť. Aj toto je taký potom príklad pre politické strany, aby zohľadnili potreby mladých vo svojich programoch a potom samozrejme aj pri tom schvaľovaní v parlamente, keďže im dajú dôveru aj takýto ľudia, ktorí majú 16 rokov. Čiže Slovensko má problém demografický tým, že starne, tie politiky sa naozaj odrážajú, že sa skôr vytvárajú politiky pre tú staršiu generáciu práve tým, ak dáme príležitosť voliť 16-ročným, tak aj tie politické strany by museli zohľadniť potreby mladých. A toto je aj taká výborná motivácia potom aj pre tých mladých, aby si vedeli zodpovedne vybrať medzi politickými stranami. Schvaľujem tento zákon a samozrejme, že som za. Ďakujem ti veľmi pekne Igor.
35. schôdza NR SR - 6.deň - B. popoludní
Dátum: 2025-06-04
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, Rasťo, za tvoju rozpravu, samozrejme podporujem tento návrh zákona, ktorý umožní 16-ročným voliť a je to také prirodzené. Dovoľme týmto ľuďom vlastne podieľať sa na všetkých tých rozhodnutiach, na opatreniach, ktoré vláda prijíma, lebo na konci dňa tie rozhodnutia ovplyvňujú ich budúcnosť. Tak prečo by nemali si tvoriť oni tiež tú vlastnú budúcnosť a preferovať tých, ktorí naozaj to myslia už s tými mladými dobre. Samozrejme, že môžme rozprávať o tom, že pri ktorých voľbách teda umožniť týmto ľuďom voliť, ja som za to, aby sme umožnili teda ľuďom od 16 rokov voliť pri každých voľbách, či už komunál, parlament, europarlament alebo potom prezidenta. Tak ako som povedal a stojím si za tým, že 16-roční, teda ak dostanú právo voliť, mali by sa podieľať na tých rozhodnutiach a voliť podľa toho, že kto im tú budúcnosť spestrí. Ďakujem veľmi pekne, Rasťo.
35. schôdza NR SR - 5.deň - B. popoludní
Dátum: 2025-06-03
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

90. Ďakujem za slovo, pán predsedajúci. Dobrá analýza, dobrý opis situácie, aj pomenovanie vlastne tých skutočností, aj ten opis tej, toho infringementu, ktorý tu je od roku 2015 kvôli zlému zaraďovaniu detí do špeciálnych základných škôl. A ten zákon akože určite podporím, mne však tam chýba pri tej segregácii a riešení segregácie práve ten bod ohľadom zlého zaraďovania detí do špeciálnych základných škôl. Môj názor k tomu poznáte, ako by sa mohol vyriešiť. Zároveň to isté hovorí Európska komisia, Európska únia a orgány teda Európskej únie, ktorí takisto súhlasia s tým, aby sme zaviedli nejaké kroky k tomu, aby sa tieto deti nezaraďovali iba na základe toho, že nevedia po slovensky, napríklad do špeciálnych základných škôl. Je to obrovský zločin na týchto deťoch. Ja v najbližších dňoch zverejním ďalšiu takúto školu, v ktorej zároveň, je to špeciálna škola, kde sídli zároveň centrum diagnostiky a takýmto spôsobom páchajú zločin na rómskych deťoch. Obec, kde je integrovaná rómska komunita, tak aj na základe možno zle podaných informácií týmto rodičom títo rodičia súhlasia s tým, aby ich zdravé deti chodili do tejto špeciálnej školy. Štát s tým niečo musí robiť. Táto vláda sa k tomu nemá. Veľmi ma zaujíma názor práve Progresívneho Slovenska, aj tvoj konkrétne, Inga, keďže ťa považujem v tejto téme ako odborníčku, aby ste možno predstavili aj taký ten boj proti segregácii, ktorý podľa mňa je tá počiatočná segregácia, keď už maloleté, respektíve trojročné, štvorročné deti, respektíve aj predškoláci sú zaraďované do špeciálnej základnej školy iba kvôli tomu, že nevedia po slovensky. Ďakujem veľmi pekne.
35. schôdza NR SR - 2.deň - A. dopoludnia
Dátum: 2025-05-28
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

14. Ďakujem pekne. Ďakujem aj vám, pán minister, že ste reagovali na mňa a tiež korektne fakticky chcem oceniť prístup akurát na to, keď ste hovorili o tých 500 euro. Ja už to ani nemusím vysvetľovať, to, že ste si podali ruky s viac Rómami, to asi tiež nemusím komentovať. Mňa čo zaujíma, pán minister, je to, že vy hovoríte, že my vlastne zužujeme tento okruh alebo tento zákon na Rómov. Ale vy od začiatku návrhu alebo teda od začiatku komunikácie tohto návrhu ste sa objavovali s Daškom, s Alexandrom Daškom, vy ste ho použili ako taký štít, kde on viac obhajoval tento návrh zákona ako vy. On bol, on to bol, ktorý, on bol ten, ktorý obhajoval tento návrh zákona, kde ste ho použili na pár tlačovkách, a dokonca aj v televízii v niektorých reláciách obhajoval tento návrh zákona a nemal som tú príležitosť sa tam obhajovať, keď tam na mňa kydal. To je politika, v poriadku, ja sa nehnevám. Pán minister, tento návrh zákona by bol dobrý, ale iba potom, keby ste doriešili všetky tie ostatné veci, ktoré dnes znemožňujú Rómom sa zamestnať, či je to kvôli farbe pleti, kvôli exekúciám, kvôli málo príležitostiam na to, aby sa zamestnali. Toto poďme vyriešiť a verte tomu, že ak vyriešite toto, všetkých tých rasistických zamestnávateľov a podnikateľov, ktorí iba na základe farbe pleti a etnicity nechcú zamestnávať Rómov, tak verte, že ak by ste presvedčili týchto zamestnávateľov, aby zamestnali tých Rómov, tak tí Rómovia by sa sami zamestnali a už by neboli v programe nejakom sociálnom, aby neodoberali dávky. A keď sa to, po tomto si to zúži, tak potom môžete prísť napríklad s takouto represiou. Ale kým neurobíte všetky tie kroky predtým, aby ste zamedzili napríklad tým rasistickým zamestnávateľom, aby Rómovia nereagovali na inzeráty, aby teda sa nehlásili do práce, tak toto je taký krok vedľa. Taký cielený, populistický, nijak ináč to neviem nazvať a či sa hneváte, alebo nie, pán minister, je tento návrh namierený proti Rómom, lebo od začiatku aj vy komunikácie s týmto, o tomto návrhu ste používali Alexandra Daška, Róma, splnomocnenca... (Prerušenie vystúpenia časomerom.)
35. schôdza NR SR - 2.deň - A. dopoludnia
Dátum: 2025-05-28
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

8. Ďakujem pekne. Ja si akože takisto myslím, Jozef, že možno minister mal dobrý zámer s týmto, že chce dať prácu aj týmto ľuďom, len išiel na to opačným koncom a skôr tak populisticky, čo ma najviac mrzí aj pri jeho iných zákonoch, kde som hovoril o tom, že sme podporovali jeho zákony, a my by sme veľmi radi podporili aj tento zákon. Nedá sa, pán minister, nevieme podporiť tento návrh zákona a vy viete veľmi dobre, že keď ste sa tu prišli aj poradiť pri iných návrhoch, tak sme vám schvaľovali tie návrhy, či už ohľadom dôchodcov, alebo potom iné návrhy, ktoré mali pomôcť ľuďom. Ale tento návrh jasne smeruje proti Rómom. Je naozaj potrebné dnes, aby sme hľadali možnosti, príležitosti, peniaze na to, aby sme zamestnávali nezamestnaných zo Slovenska. Len potom si musíte vyjasniť veci s Robertom Ficom, ktorý hovorí o tom, že ešte viac budeme prinášať tu nezamestnaných z iných krajín. Vytvorí sa tu nejaký balík legislatív a k tomu, aby sme ešte ľahšie zamestnávali ľudí z iných krajín. Toto si musíte vyjasniť, lebo práve tie voľné pracovné miesta, o ktorých vy radi hovoríte, že tu sú, tak zaplňme ich týmito ľuďmi nezamestnanými zo Slovenska, aby napĺňali štátny rozpočet na, aby bolo na slovenské dôchodky, aby nevznikol tu alebo teda, aby sa už do budúcna nebudoval ten naratív, že Rómovia žijú z našich daní, ale, naopak, aby sme potom ani nehovorili o tom. Ani nechcem o tom hovoriť, že práve Rómovia budú pracovať na to, aby mali všetci dôchodky. Ešte čo je dôležitejšie, aby sme tu vybudovali ďalšiu generáciu alebo novú generáciu detí, ktoré nebudú do budúcna končiť na úradoch práce, hej, aby neboli poberateľmi sociálnych dávok, ale, naopak, aby sa uplatnili do budúcna na pracovnom trhu. A zase to poviem, aby boli platiteľmi daní a odvodov, o to nám ide, aj vám, aj mne. Poďme pracovať na tom. Poďme pracovať na tom, spravte možno krok späť, stiahnite tento návrh, poďme sa rozprávať o tom, že ako pomôcť týmto ľuďom, aby naštartovali aj oni tú slovenskú ekonomiku, aby štát nemusel z vášho pohľadu vyplácať týmto ľuďom dávky, ale aby dostali prácu, ale poďme na to ináč. Ďakujem veľmi pekne.